37. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 92462 της 12/13 Οκτ. 1964 (ΦΕΚ Β' 438) Περί ανασυνθέσεως του Κεντρικού Εποπτικού Συμβουλίου και των Τοπικών Εποπτικών Συμβουλίων του Ι.Κ.Α. Αντικατεστάθη εξ ολοκλήρου δια των διατάξεων των παρ. ΙΙΙ και IV του Β.Δ. 494 της 30/31 Μαΐου 1965 (ΦΕΚ Α' 108), εχουσών ούτω: «ΙΙΙ.Κεντρικόν Εποπτικόν Συμβούλιον παρά τη Διοικήσει Ι.Κ.Α.: Ο κατασταλτικός έλεγχος της νομιμότητος της οικονομικής διαχειρίσεως του ΙΚΑ ασκείται εν μεν τη Διοικήσει δια του Κ.Ε.Σ. εις δε τα Υποκαταστήματα δια των Τ.Ε.Σ. Το παρά τη Διοικήσει του Ιδρύματος Κοινωνικών Ασφαλίσεων εδρεύον Κεντρικόν Εποπτικόν Συμβούλιον ανασυντιθέμενον ορίζεται πενταμελές και αποτελείται: α)Εξ ενός Συμβούλου του Ελεγκτικού Συνεδρίου ή Καθηγητού Ανωτάτης Σχολής Οικονομικών και Εμπορικών Επιστημών ως Προέδρου. β)Εξ ενός υπαλλήλου του Υπουργείου Εργασίας επί βαθμώ 3ω ή 2ω. γ)Εξ ενός υπαλλήλου του Γενικού Λογιστηρίου του Κράτους επί βαθμώ 3ω ή 2ω. δ)Εκ δύο προσώπων ειδικών εις τα οικονομικά και ασφαλιστικά θέματα και τον έλεγχον Προϋπολογισμών, Ισολογισμών και νομιμοποιήσεως δαπανών. Ο Πρόεδρος και τα μέλη του ως άνω Συμβουλίου μετά των αναπληρωτών αυτών εχόντων τας ιδιότητας των αναπληρουμένων διορίζονται δι' αποφάσεως του Υπουργού Εργασίας δημοσιευομένης εις την Εφημερίδα της Κυβερνήσεως, πλην του υπό στοιχ. γ' μέλους οριζομένου μετά του αναπληρωτού του  Σελ. 70,60(α) 263 - 054 υπό του Υπουργού των Οικονομικών. Εν περιπτώσει ορισμού Συμβούλου του Ελεγκτικού Συνεδρίου ούτος ορίζεται υπό του Υπουργού των Οικονομικών. Χρέη Γραμματέως του Κ.Ε.Σ. εκτελεί είς εκ των υπαλλήλων της Διοικήσεως του Ιδρύματος διοριζόμενος μετά του αναπληρωτού του δι' αποφάσεως του Υπουργού Εργασίας. Το Κ.Ε.Σ. ευρίσκεται εν απαρτία παρόντων 4 εκ των μελών αυτού εν οις και ο Πρόεδρος. Αποφασίζει δε δια της πλειοψηφίας των παρόντων και δια ψήφων ουχί ολιγωτέρων των 3.  Το Κ.Ε.Σ. ελέγχει την νομιμότητα της οικονομικής διαχειρίσεως του Ιδρύματος και τα πεπραγμένα των Τ.Ε.Σ. άτινα υπάγονται, υπό την καθοδήγησιν αυτού δυνάμενον να τροποποιή τας αποφάσεις τούτων καθ' α ειδικώτερον ορίζεται δια κανονισμού. IV.Τοπικά Εποπτικά Συμβούλια παρά τοις περιφεριακοίς Υποκαταστήμασι ΙΚΑ: Ο κατασταλτικός έλεγχος της νομιμότητος της οικονομικής διαχειρίσεως του ΙΚΑ ασκείται εις τα Υποκαταστήματα δια των Τ.Ε.Σ. Παρά τοις σοβαρωτέροις Υποκαταστήμασιν του ΙΚΑ συνιστώνται δι' αποφάσεως του Υπουργού Εργασίας τριμελή Τ.Ε.Σ. Τα Τοπικά Εποπτικά Συμβούλια των Υποκαταστημάτων του ΙΚΑ ανασυντιθέμενα ορίζονται τριμελή και αποτελούνται: α)Εξ ενός δικαστικού από του βαθμού του Πρωτοδίκου ή Αντεισαγγελέως Πρωτοδικών και άνω ή εν ελλείψει τούτων εξ ενός Ειρηνοδίκου, ως Προέδρου. β)Εκ δύο ανωτέρων δημοσίων υπαλλήλων εκ των υπηρετούντων παρά τη έδρα του Υποκαταστήματος εξ ων ο είς τουλάχιστον Περιφερειακός Οικονομικός υπάλληλος του Κράτους. Χρέη Γραμματέως εις έκαστον Τοπικόν Εποπτικόν Συμβούλιον εκτελεί υπάλληλος του Υποκαταστήματος. Ο Πρόεδρος, τα μέλη ως και ο Γραμματεύς εκάστου Τοπικού Εποπτικού Συμβουλίου μετ' ισαρίθμων αναπληρωτών αυτών εχόντων τας ιδιότητας των αναπληρουμένων διορίζονται προκειμένου μεν περί των Υποκαταστημάτων Αθηνών και Πειραιώς δι' αποφάσεως του Υπουργού Εργασίας, προκειμένου δε περί των λοιπών Υποκαταστημάτων δι' αποφάσεως των οικείων Νομαρχών συμφώνως προς τας διατάξεις του Νόμ. 3200/1955 δημοσιευομένων εις την Εφημερίδα της Κυβερνήσεως. Κατά τα λοιπά ισχύουν και εφαρμόζονται αι κείμεναι συναφείς διατάξεις της νομοθεσίας του ΙΚΑ. Τα Τ.Ε.Σ. ελέγχουν την νομιμότητα της οικονομικής διαχειρίσεως των παρ' οις λειτουργούν Υποκαταστημάτων του ΙΚΑ και των υπό την δικαιοδοσίαν τούτων υπαγομένων κατά τας αποφάσεις του Κ.Ε.Σ. ετέρων Υποκαταστημάτων Παραρτημάτων και Υπηρεσιών του ΙΚΑ». Δια της ακροτελευτίου διατάξεως του Β.Δ. 494/65 ορίζεται ότι «κατά τα λοιπά ισχύουν και εφαρμόζονται αι κείμεναι διατάξεις αι μη αντιτιθέμεναι τω παρόντι». 15Β.Β.α.37 Ίδρυμα Κοινωνικών Ασφαλίσεων